Ved udgangen af denne sæson vil håndbold ikke længere være en del af AaB.

AaB Håndbolds aktiviteter køres i stedet videre i et nyt set up med sportsdirektør Jan Larsen i spidsen. Fra sommeren 2011 vil AaB's sportslige aktiviteter dermed bestå af AaB Fodbold og AaB Ishockey. I en pressemeddelelse skriver AaBs administrerende direktør Poul Sørensen: - Vi er glade for at have været med til at skabe en positiv udvikling i herrehåndbold, men ud fra en kommerciel betragtning mener vi, at tiden er kommet til, at parterne skilles. AaB Håndbold har været underskudsgivende. Afviklingen af AaB Håndbold får ikke konsekvenser for selskabets forventninger til årets resultat.